Sukladno Pozivu na dostavu projektnih prijedloga „Povećanje razvoja novih proizvoda i usluga koji proizlaze iz aktivnosti istraživanja i razvoja – faza II ” (Referentna oznaka: KK.01.2.1.02.0073) i Prilogu 3. Pravila za NOJN verzija 6.0 (pravila o provedbi postupaka nabava za neobveznike zakona o javnoj nabavi) poduzeće CADCOM d.o.o., 11. Trokut 5, 10000 Zagreb, objavljuje

**Poziv na dostavu ponuda**

Evidencijski broj nabave: **KK.01.2.1.02.0073/2023**

Predmet nabave: **Usluge analize rezultata testiranja inovativnog multisenzorskog uređaja, kontrola sigurnosti na radu razvojno-istraživačkog tima, upravljanje procesima istraživanja, te osiguranja kvalitete izlaznih rezultata istraživanja**

 Zagreb, studeni 2023.

# SADRŽAJ

[1. OPĆI PODACI O POSTUPKU NABAVE 3](#_Toc150847203)

[1.1. Podaci o Naručitelju 3](#_Toc150847204)

[1.2. Podaci o osobi zaduženoj za komunikaciju s Ponuditeljima 3](#_Toc150847205)

[1.3. Vrsta postupka nabave 3](#_Toc150847206)

[1.4. Dostupnost natječajne dokumentacije 4](#_Toc150847207)

[1.5. Pojašnjenja i izmjene natječajne dokumentacije 4](#_Toc150847208)

[1.6. Evidencijski broj nabave 4](#_Toc150847209)

[1.7. Pravo sudjelovanja 4](#_Toc150847210)

[1.8. Sprječavanje sukoba interesa 4](#_Toc150847211)

[1.9. Zajednica ponuditelja 5](#_Toc150847212)

[1.10. Podizvođači 6](#_Toc150847213)

[2. PREDMET NABAVE 7](#_Toc150847214)

[2.1. Procijenjena vrijednost nabave 7](#_Toc150847215)

[2.2. Opis i oznaka grupa predmeta nabave 7](#_Toc150847216)

[2.3. Predmet nabave 7](#_Toc150847217)

[2.4. Opis predmeta nabave 7](#_Toc150847218)

[2.6. Način određivanja cijene ponude 10](#_Toc150847219)

[2.7. Mjesto izvršenja predmeta nabave 10](#_Toc150847220)

[2.8. Rok izvršenja predmeta nabave i uvjeti plaćanja 10](#_Toc150847221)

[3. KRITERIJI ZA ODABIR GOSPODARSKOG SUBJEKTA - UVJETI SPOSOBNOSTI PONUDITELJA 11](#_Toc150847222)

[3.1. Pravna i poslovna sposobnost 11](#_Toc150847223)

[3.2. Tehnička i stručna sposobnost 11](#_Toc150847225)

[4. PODACI O PONUDI 13](#_Toc150847226)

[4.1. Sadržaj ponude 13](#_Toc150847227)

[4.2. Način izrade ponude 13](#_Toc150847235)

[4.3. Način dostave ponuda 14](#_Toc150847236)

[4.4. Izmjena i/ili dopuna ponude i odustajanje od ponude 14](#_Toc150847237)

[4.5. Alternativne ponude 14](#_Toc150847238)

[4.7. Jezik i pismo na kojem se sastavlja ponuda 17](#_Toc150847239)

[4.8. Rok valjanosti ponude 17](#_Toc150847240)

[4.9. Datum, vrijeme i mjesto dostave ponuda 17](#_Toc150847241)

[4.10. Pregled i ocjena zaprimljenih ponuda 17](#_Toc150847242)

[4.11. Pojašnjenje i upotpunjavanje 18](#_Toc150847243)

[4.12. Odluka o odbijanju 18](#_Toc150847244)

[4.13. Donošenje odluke o odabiru 18](#_Toc150847245)

[4.14. Poništenje postupka nabave 19](#_Toc150847246)

[4.15. Završetak postupka nabave 19](#_Toc150847247)

[4.16. Rok za potpisivanje ugovora o nabavi 19](#_Toc150847248)

[4.17. Izmjene i dopune ugovora o nabavi 19](#_Toc150847249)

[5. PRILOZI 19](#_Toc150847250)

[PRILOG I. 20](#_Toc150847251)

[PRILOG II. 25](#_Toc150847252)

[PRILOG III. 26](#_Toc150847253)

#

#

# OPĆI PODACI O POSTUPKU NABAVE

## Podaci o Naručitelju

Naziv Naručitelja: CADCOM d.o.o (u daljnjem tekstu Naručitelj)
Sjedište Naručitelja: 11. Trokut 5, 10000 Zagreb, Republika Hrvatska

Matični broj Naručitelja (MBS): 080220293

OIB Naručitelja: 10073644499

Broj telefona Naručitelja: +385 1/655 45 41

 E-mail adresa Naručitelja: cadcom@cadcom.hr

## Podaci o osobi zaduženoj za komunikaciju s Ponuditeljima

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte Naručitelja i internetske stranice[**www.strukturnifondovi.hr**](http://www.strukturnifondovi.hr)**.**

 Ime i prezime osobe za komunikaciju s gospodarskim subjektima: Vedran Car. Adresa elektroničke pošte kontakt osobe: vedran.car@cadcom.hr

## Vrsta postupka nabave

Vrsta postupka nabave je postupak nabave s obveznom objavom sukladno Prilogu 3. Pravila za NOJN verzija 6.0 (pravila o provedbi postupaka nabava za neobveznike Zakona o javnoj nabavi), a koji je sastavni dio natječajne dokumentacije u okviru Poziva „Povećanje razvoja novih proizvoda i usluga koji proizlaze iz aktivnosti istraživanja i razvoja – faza II”. Navedeni natječaj i Prilog 3. dostupni su na internetskoj stranici [www.strukturnifondovi.hr](http://www.strukturnifondovi.hr).

## Dostupnost natječajne dokumentacije

Poziv na dostavu ponuda s prilozima, pitanja Ponuditelja i odgovori Naručitelja, kao i sve obavijesti o izmjenama i dopunama poziva na dostavu ponude bit će stavljene na raspolaganje Ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr).

## Pojašnjenja i izmjene natječajne dokumentacije

Ponuditelji mogu za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz natječajnu dokumentaciju. Zahtjev sa postavljenim pitanjima Ponuditelji mogu dostaviti najkasnije do 22.11.2023. godine do kraja dana (23:59:59).

Komunikacija i svaka druga razmjena informacija između Naručitelja i Ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja isključivo putem elektroničke pošte osobe zadužene za komunikaciju s Ponuditeljima (točka 1.2. ovog Poziva na dostavu ponuda). Dodatne informacije i pojašnjenja, od strane Naručitelja, bit će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija; adresa internetske stranice [www.strukturnifondovi.hr](http://www.strukturnifondovi.hr).

U slučaju da Naručitelj za vrijeme roka za dostavu ponuda značajno izmijeni dokumentaciju za nadmetanje, izmjene će učiniti dostupnima svim Ponuditeljima na isti način i na istoj internetskoj stranici kao i temeljnu dokumentaciju za nadmetanje te Ponuditeljima od izmjene osigurati primjereni rok za dostavu ponuda. Ako su izmjene Dokumentacije za nadmetanje značajnije, Naručitelj mora produžiti rok za dostavu ponuda. Produljenje roka mora biti razmjerno važnosti izmjene, ali ne smije biti kraće od 8 dana od dana objave izmjene.

Ako iz bilo kojeg razloga dokumentacija za nadmetanje, obavijesti o izmjenama i dopunama dokumentacije za nadmetanje te odgovori na pitanja Ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponuda.

## Evidencijski broj nabave

Evidencijski broj nabave je: **KK.01.2.1.02.0073/2023**

## Pravo sudjelovanja

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu.

## Sprječavanje sukoba interesa

Naručitelj je obvezan postupati po ***načelu izbjegavanja sukoba interesa***. Navedeno znači da se iz postupka, što uključuje i sklapanje ugovora/izdavanje narudžbenice izuzimaju osobe koje su u sukobu interesa u odnosu na povezana društva[[1]](#footnote-1) i povezane osobe[[2]](#footnote-2).

Sukob interesa između Naručitelja i povezanih subjekta obuhvaća situacije kada predstavnici Naručitelja[[3]](#footnote-3), koji su uključeni u provedbu postupka nabave ili mogu utjecati na ishod tog postupka, imaju, izravno ili neizravno, financijski, gospodarski ili bilo koji drugi osobni interes koji bi se mogao smatrati štetnim za njihovu nepristranost i neovisnost u okviru postupka, i to:

1. ako predstavnik NOJN-a istodobno obavlja upravljačke poslove u povezanom subjektu, ili

2. ako je predstavnik NOJN-a vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. ako je riječ o srodnicima po krvi u pravoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana te ako je opravdana primjena posebnog postupka nabave iz točke 4.3. točki a) i b) ovog Pravila.

**Naručitelj ne smije sklapati ugovore o nabavi sa sljedećim gospodarskim subjektima (u svojstvu**

 **ponuditelja, člana zajednice ponuditelja, ili podizvoditelja odabranom ponuditelju):**

* DARNA posredništvo - trgovina - usluge, d.o.o., OIB: 12448396823
* Vision by Cadcom d.o.o. za usluge, OIB: 23465487373.

## Zajednica ponuditelja

Više gospodarskih subjekata može se udružiti i dostaviti zajedničku ponudu, bez obzira na pravni oblik njihova zajedničkog ustrojstva. Ponuditelj koji je u ovom postupku nabave podnio ponudu samostalno, ne smije istodobno sudjelovati u zajednici ponuditelja koja u ovom postupku dostavlja zajedničku ponudu. U zajedničkoj ponudi mora biti precizno navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja, te koji je član zajednice ponuditelja ovlašten za komunikaciju s Naručiteljem i koji je član ovlašten potpisati zajedničku ponudu.

Naručitelj neposredno plaća svakom članu zajednice Ponuditelja za onaj dio ugovora koji je on izvršio na temelju fakture koju dostavlja direktno Naručitelju, ako zajednica Ponuditelja ne odredi drugačije. Odgovornost Ponuditelja iz zajednice Ponuditelja je solidarna. Ako u ovom postupku nabave bude odabrana ponuda zajednice ponuditelja, naručitelj može nakon odabira, od zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora. Navedeni akt mora biti ovjeren žigom i potpisom od svih članova zajednice ponuditelja.

## Podizvođači

U ovom postupku nabave Ponuditeljima je dopušteno angažiranje podizvođača. Podizvođač je gospodarski subjekt koji za odabranog Ponuditelja s kojim je Naručitelj sklopio ugovor, isporučuje robu i pruža usluge koji su neposredno povezani s predmetom nabave.

Ako Ponuditelj namjerava dati dio ugovora u podugovor jednom ili više podizvođača dužan je u ponudi navesti sljedeće podatke:

* naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo), naziv banke i broj računa podizvođača, i
* predmet, količinu, vrijednost podugovora i postotni dio ugovora koji se daje u podugovor.
* navedeni podaci o podizvođačima obavezni su sastojci ugovora o nabavi.
* ako se dio ugovora daje u podugovor, tada za robu ili usluge koje će podizvođačima isporučiti ili pružiti, Naručitelj neposredno plaća podugovaratelju/podizvoditelju.

Sudjelovanje podizvođača ne utječe na odgovornost ponuditelja za izvršenje ugovora o nabavi. Ako ponuditelj ne dostavi podatke o podizvođaču/podizvođačima, smatra se da će cjelokupni predmet nabave izvršiti samostalno.

# PREDMET NABAVE

## Procijenjena vrijednost nabave

Procijenjena vrijednost nabave iznosi 87.825,34 € bez PDV-a.

## Opis i oznaka grupa predmeta nabave

Predmet nabave nije podijeljen u grupe.

## Predmet nabave

Predmet nabave je Usluge analize rezultata testiranja inovativnog multisenzorskog uređaja, kontrola sigurnosti na radu razvojno-istraživačkog tima, upravljanje procesima istraživanja, te osiguranja kvalitete izlaznih rezultata istraživanja.

## Opis predmeta nabave

**UVOD I POSLOVNI CILJEVI NARUČITELJA**

Vlažna staništa imaju značajnu ulogu u smanjenju utjecaja ekstremnih vremenskih uvjeta, tj. nepogoda kao što su poplave, suše i cikloni. Vlažna staništa su prirodni recipijenti koji imaju sposobnost upijanja i čuvanja goleme količine vode u vrijeme obilnih oborina te na taj način smanjuju negativne posljedice poplava. Za vrijeme sušnih razdoblja vlažna staništa otpuštaju spremljenu i čuvanu zalihu vode, te tako umanjuju štete od suše i nedostatka vode. Učestalost prirodnih katastrofa diljem svijeta više se nego udvostručila u posljednjih 35 godina, a glavni uzrok ovih katastrofa su klimatske promjene koje izazivaju poplave, razorne tropske ciklone i suše. Stručnjaci UN-a tvrde da je 90% svih prirodnih katastrofa na određeni način povezano s vodom. Međuvladin panel o klimatskim promjenama (IPCC) predviđa još ekstremnije događaje odnosno posljedice povezane s klimatskim promjenama.

Suvremeni pristup upravljanja vlažnim staništima podrazumijeva usklađivanje mjera s ekološkim potrebama vrsta i stanišnih tipova. Za primjer, EU Direktiva o poplavama stavlja naglasak na davanje više prostora rijekama te održavanje i/ili restauraciju poplavnih područja. Prema Direktivi, postoji mnogo ekonomičnih načina zaštite od poplave koji se temelje na sposobnosti same prirode da apsorbira višak vode. Zelena infrastruktura može imati važnu ulogu u održivom upravljanju rizicima od poplava. Prirodne mjere retencije poplavne vode su mjere čija je svrha, kroz restauraciju ekosustava, prirodnih obilježja vodotoka te prirodnih procesa, očuvati i poboljšati sposobnost zadržavanja vode u krajobrazu, tlu i vodonosnicima.

Povodeći se trenutnom tehnološkom razinom istraživanja vlažnih staništa u Hrvatskoj, a na osnovu naših dosadašnjih iskustava u geodetskim istraživanjima, kroz ovaj nam je projekt cilj implementirati inovativan multisenzorski sustav kakav u regiji još uvijek nije prisutan (dok su na globalnoj razini slični pristupi tek u razvojnim fazama). U regiji ne postoji integrirano tehnološko rješenje čija bi primjena u kratkom roku dala pouzdane prostorne podatke sa svrhom monitoringa vlažnih staništa. Konkretno, ne postoji sustav koji bi u kratkom vremenskom intervalu prikupio veliku količinu prostornih podataka, a da je pri tome rezultat potpuno pouzdan sustav modela upravljanje poplavama, sastava materijala na dnu rijeke, apsolutni 3D model korita vodotoka koji obuhvaća svaku točku dna itd. Nedostatak navedenih podataka, onemogućuje pravilno usmjereno istraživanje te usmjerenu reakciju na prethodno navedene poteškoće s kojima se suočavamo.

Osnovni cilj usluge je:

* Analiza rezultata testiranja inovativnog multisenzorskog uređaja.
* Kontrola sigurnosti na radu razvojno-istraživačkog tima.
* Upravljanje procesima istraživanja.
* Osiguranje kvalitete izlaznih rezultata istraživanja.

Predmet nabave obuhvaća i izradu Razvoj automatiziranih metoda za obradu podataka za 10 stanišnih tipova sukladno EUNIS klasifikaciji staništa.

**OPĆI ZAHTJEVI**

U procesima obrade geodetskih podataka, bilo da se radi o topografskim, hidrografskim, satelitskim ili fotogrametrijskim izmjerama, koristimo različite metode analize i klasifikacije podataka, kao i razne matematičke i statističke tehnike. Obrada podataka uglavnom se oslanja na specijalizirane inženjerske softvere za prostornu analizu. Međutim, ovakav pristup obradi prostornih podataka može biti ograničavajući jer se koriste samo metode dostupne unutar softvera za analizu, obradu i vizualizaciju podataka. Stoga je, uz korištenje postojećih softverskih alata, neophodno razvijati neovisna, ali istovremeno kompatibilna automatizirana rješenja za obradu prostornih podataka. Razvoj automatiziranih metoda za obradu podataka ubrzava procese značajno, smanjuje potrebnu ljudsku radnu snagu na projektu i, uz pravilnu kontrolu kvalitete, smanjuje pogreške uzrokovane nedostatkom stručnosti operatera.

Kvaliteta i standardi:

Ponuditelj mora osigurati da sve usluge ispunjavaju relevantne standarde i norme, uključujući one koji se odnose na istraživačke procese, sigurnost na radu, i analizu rezultata testiranja.

Suradnja i komunikacija:

Ponuditelj treba osigurati aktivnu suradnju i komunikaciju s naručiteljem i relevantnim stranama tijekom provedbe usluga. To uključuje izvještavanje o napretku, identifikaciju problema i rješavanje nesporazuma.

Povjerljivost:

Ponuditelj treba poštovati povjerljivost svih podataka, informacija i rezultata koje će primiti ili generirati tijekom izvođenja usluga. Informacije trebaju biti čuvane i korištene samo u svrhu provedbe usluga.

Osoblje i resursi:

Ponuditelj treba osigurati dostupnost kvalificiranog osoblja, opreme i resursa potrebnih za izvršenje usluga.

**SPECIFIČNI ZAHTJEVI**

U geodeziji od metoda prikupljanja podataka postoje terestričke, zračne, satelitske i hidrgorafske metode. Hidrografska izmjera obuhvaća proces mjerenja, proučavanja i prikaza konfiguracije dna oceana, mora, jezera, rijeka i drugih oblika vode na Zemlji. Kod izmjere dubina u svrhu kartiranja razlikujemo dvije vrste dubinomjera, jednosnopni i višesnopni.

Jednosnopni dubinomjer, što i sama riječ u nazivu uređaja implicira, nam omogućuje podatke o dubinama isključivo ispod samog uređaja i ne daje nikakve podatke o sastavu dna rijeke te o biljnim i životinjskim stanipštima u rijeci. Ovakve se izmjere izvode po poprečnim profilima u koritima rijeka na međusobnim razmacima uglavnom ne manjim od 50 metara. Ovom metodom nikada ne možemo dobiti potpuno predstavu morfologije dna zbog manjkavosti sustava koji odašilje samo jedan zvučni signal u trenutku, te su podaci o dnu između izmjerenih profila rezultat nagađanja i interpolacije.

Dosadašnje hidrografske izmjere korita rijeka u Hrvatskoj izvedene su upravo jednosnopnim dubinomjerom, mjereći poprečne profile na određenim razmacima ovisno o projektnom zadatku, a konačan model korita rijeke je manjkav i nepouzdan jer je zasnovan na interpolaciji i statističkim izračunima dubina neizmjerenih područja.

Nastavno na gore opisano, višensnopni dubinomjer nam daje apsolutnu pokrivenost riječnog dna sa podacima o dubinama, gdje za razliku od jednosnopnog dubinomjera nije izostavljen ni jedno područje korita i nedvojbeno je pouzdanija metoda kao osnova za analizu dubina, morfologije korita, staništa.

Finalni proizvod ove metode izmjere višesnopnim dubinomjerom, kartirajući u potpunosti riječno dno, omogućuje pouzdano interpretaciju morfologije i sastava dna i riječnog staništa.

Stoga se, obzirom na prethodno navedeno, od ponuditelja očekuje standardizacija modela podataka i izrada automatizirane metoda obrade podataka za 10 stanišnih tipova sukladno EUNIS klasifikaciji staništa (<https://eunis.eea.europa.eu/habitats-code-browser-revised.jsp>).

**Dostavom ponude u ovom postupku nabave gospodarski subjekt prihvaća sve zahtjeve naručitelja navedene u točki 2.4. ovog poziva na dostavu ponuda.**

* 1. **Količina predmeta nabave**

Količina predmeta nabave je definirana u troškovniku, **Prilog II.** Količina je točna i obuhvaća sve opće i specifične zahtjeve, iz točke 2.4. ovog Poziva na dostavu ponuda, koji čine cjelinu.

## Način određivanja cijene ponude

Cijena ponude piše se brojkama u apsolutnom iznosu i iskazuje se za cjelokupnu nabavu za koju ponuditelj daje ponudu. Cijena ponude upisuje se brojkama unutar Ponudbenog lista te mora biti ista cijeni navedenoj u troškovniku (**Prilog II.)**.

Ponuda mora biti izrađena u valuti (€).

Ponuditelj je dužan u ponudbenom listu i troškovniku upisati ukupnu cijenu bez poreza na dodanu vrijednost (PDV-a), zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om). Ako je riječ o Ponuditelju iz inozemstva, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno.

Jedinična cijena stavki bez PDV-a mora biti iskazana s eventualnim popustima i mora uključivati sve zavisne troškove koji se odnose na predmetne usluge. ***Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.***

## Mjesto izvršenja predmeta nabave

Mjesto izvršenja predmeta nabave bit će se na adresi Naručitelja: XI Trokut 5, 10020 Zagreb.

## Rok izvršenja predmeta nabave i uvjeti plaćanja

Rok za izvršenje predmeta nabave od strane ponuditelja je 30 dana od dana obostranog potpisa Ugovora, ali ne kasnije od 31.12.2023. godine.

Naručitelj će obveze prema Ponuditelju platiti najkasnije do 31.12.2023.

Uredna isporuka predmeta nabave potvrđuje se izvješćem o obavljenoj usluzi ovjerenim od strane Naručitelja i odabranog gospodarskog subjekta (predstavnika obiju ugovornih strana).

Naručitelj i ponuditelj zadržavaju pravo sporazumnog mijenjanja uvjeta plaćanja.

#

# KRITERIJI ZA ODABIR GOSPODARSKOG SUBJEKTA - UVJETI SPOSOBNOSTI PONUDITELJA

Ponuditelj, odnosno zajednica ponuditelja, dužan je u svojoj ponudi priložiti dokumente zahtijevane ovom dokumentacijom za nadmetanje, a kojima dokazuje svoju tehničku i stručnu sposobnost.

## Pravna i poslovna sposobnost

## Ponuditelj mora biti upisan u sudski, obrtni, strukovni ili drugi odgovarajući registar države sjedišta Ponuditelja. Upis u registar dokazuje se slanjem dokumentacije uz ponudu. Ako Ponuditelj angažira podizvođače, svi podizvođači pojedinačno trebaju dokazati pravnu i poslovnu sposobnost dostavljanjem dokaza uz ponudu. Kao valjani dokaz prihvaća se i elektronski izvadak u neovjerenoj kopiji izlistan sa sudskog, obrtnog ili drugog odgovarajućeg registra države sjedišta Ponuditelja.

## Tehnička i stručna sposobnost

Naručitelj je prema predmetu nabave, odredio uvjete tehničke i stručne sposobnosti kojima se osigurava da gospodarski subjekt ima iskustvo potrebno za izvršenje ugovora o javnoj nabavi na odgovarajućoj razini kvalitete, odnosno dovoljnu razinu iskustva. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave i njima Naručitelj osigurava kvalitetnog ponuditelja (izvođača).

**Stručno iskustvo potrebno za izvršenje ugovora o javnoj nabavi**

Gospodarski subjekt Popisom glavnih usluga mora dokazati iskustvo u pružanju usluga istih ili sličnih predmetu ove nabave, pruženih u godini u kojoj je započeo postupak javne nabave i tijekom 5 (pet) godina koje prethode toj godini.

Iz Popisa glavnih usluga mora biti vidljivo da je gospodarski subjekt pružio:

* Najmanje 1 (jedan) projekt u kojem je izrađeno automatizirano rješenje za obradu prostornih podataka dobivenih hidrografskim metodama izmjere.

**Popis treba sadržavati opis izvršene usluge, naziv projekta, kontakt podatke naručitelja te datum izrade.**

**Podaci o angažiranim tehničkim stručnjacima**

Gospodarski subjekt tijekom provedbe projekta mora imati na raspolaganju minimalno jednog ključnog stručnjaka kvalificiranog za izvršenje usluge, neovisno o tome pripada li oni gospodarskom subjektu ili ne, kako slijedi:

* stupanj obrazovanja koji odgovara visokoj stručnoj spremi, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij kojim se stječe akademski naziv magistar ili uspješno završen odgovarajući specijalistički diplomski stručni studij kojim se stječe stručni naziv stručni specijalist ako je tijekom cijelog svog studija osoba stekla najmanje 300 ECTS bodova odnosno razinu obrazovanja 7.1 prema Hrvatskom klasifikacijskom okviru (HKO) ili Europskom klasifikacijskom okviru (EQF) razinu 7., odnosno osoba koja je stekla odgovarajući stupanj obrazovanja sukladno propisima države u kojoj je stručnjak stekao obrazovanje
* minimalno 7 godina iskustva rada na GIS projektima te projektima vezanim uz obradu i klasifikaciju podataka hidrografske izmjere, a da je klasifikacija rađena sukladno EUNIS klasifikaciji staništa.

**Kao dokaz ispunjenja ovog uvjeta stručne sposobnosti, ponuditelj dostavlja izjavu osobe ovlaštene za zastupanje gospodarskog subjekta iz Priloga III. ovog Poziva na dostavu ponuda**.

Kao dodatni dokaz ispunjenja uvjeta stručne sposobnosti, NOJN može u bilo kojem trenutku tijekom postupka nabave, zahtijevati od ponuditelja da prije sklapanja ugovora dostavi:

 - presliku diplome odnosno drugih dokumenata kojima ponuditelj može dokazati da pojedini stručnjak posjeduje traženo stečeno obrazovanje iz ove točke Poziva. Naručitelj će priznavati i drugi dokument kojim ponuditelj može dokazati da stručnjak ima traženi stupanj obrazovanja kao npr. certifikat, uvjerenje ili drugi jednakovrijedni dokument kojim se nedvojbeno dokazuje da stručnjak posjeduje traženi stupanj obrazovanja.

- životopis iz kojeg je vidljivo traženo iskustvo rada na GIS projektima te projektima vezanim uz obradu i klasifikaciju podataka hidrografske izmjere, a da je klasifikacija rađena sukladno EUNIS klasifikaciji staništa.

# PODACI O PONUDI

## Sadržaj ponude

Ponuda mora sadržavati:

## Popunjeni i potpisom i pečatom ovjereni Ponudbeni list (za Ponuditelja ili zajednicu Ponuditelja)

##  (Prilog I.)

## Popunjen, potpisom i pečatom ovjeren Troškovnik u izvornom obliku (Prilog II.)

## Izvadak iz sudskog, obrtnog ili drugog odgovarajućeg registra države sjedišta Ponuditelja

## Popis glavnih usluga (tehnička i stručna sposobnost)

## Izjava o stručnjaku (tehnička i stručna sposobnost) (Prilog III.)

## Popis (necjenovni kriterij)

## Način izrade ponude

Ponuda se izrađuje u elektroničkom obliku, u kojoj se nalaze skenirani primjerci svakog pojedinačnog dijela ponude. Ponuda se izrađuje na način da čini cjelinu kao jedan dokument.

Ako se radi o zajednici Ponuditelja, podaci (naziv i sjedište Ponuditelja, adresa, OIB ili nacionalni identifikacijski broj prema zemlji sjedišta gospodarskog subjekta, ako je primjenjivo, broj računa, navod o tome je li ponuditelj u sustavu PDV a, adresa za dostavu pošte, adresa e-pošte, kontakt osoba Ponuditelja, broj telefona) u Ponudbenom listu navode se za svakog člana zajednice ponuditelja. U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice Ponuditelja. Isto se primjenjuje na ponudu koja uključuje ugovaranje podizvođača.

## Način dostave ponuda

Ponude se dostavljaju elektronički na službenu adresu Naručitelja: vedran.car@cadcom.hr.

Ponuda koja je dostavljena nakon isteka roka za dostavu ponuda smatra se zakašnjelom te se neće uzimati u obzir prilikom pregleda i ocjena ponuda.

## Izmjena i/ili dopuna ponude i odustajanje od ponude

Ponuditelj može do isteka roka za dostavu ponuda dostaviti izmjenu i/ili dopunu ponude, a dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponuda pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. Nakon proteka roka za dostavu, ponuda se ne smije mijenjati.

## Alternativne ponude

Alternativne ponude u kojima su navedene određene tehničke specifikacije, a koje nisu tražene ovim pozivom nisu dozvoljene.

* 1. **Kriterij za odabir ponude**

Kriterij odabira ponuda za traženu nabavu je **ekonomski najpovoljnija ponuda.**

**KRITERIJI ZA ODABIR - OMJER CIJENE I KVALITETE I NJIHOV RELATIVNI ZNAČAJ**:

|  |  |  |
| --- | --- | --- |
| Kriterij | Relativni značaj | Maksimalan broj bodova |
| Cijena ponude (P) | 50% | 50 |
| Broj završenih projekata u kojima je stručnjak bio zadužen za planiranje i/ili koordinaciju terenskog rada u sklopu kojih su se provodila hidrografska istraživanja (K1)1 projekt = 2 boda (maksimalno 10 projekata) | 20% | 20 |
| Radno iskustvo u završenim projektima u kojima je izvršeno kartiranje vodenih staništa uz korištenje akustičnih metoda, pri čemu će se u obzir uzimati sudjelovanje stručnjaka u stručnom dijelu izvršenja posla koje je vezano uz kartiranje i obradu podataka (K2)1 projekt = 2 boda (maksimalno 10 projekata) | 20% | 20 |
| Iskustvo rada na projektu u kojem je izrađeno automatizirano rješenje za obradu prostornih podataka dobivenih hidrografskim metodama izmjere (K3)Da – 10 bodova, Ne – 0 bodova | 10% | 10 |
| UKUPNO (T) | **100%** | **100** |

Formula za izračun: T = P + K1 + K2 + K3

T = ukupan broj bodova

P = broj bodova koji je ponuda dobila za ponuđenu cijenu

K1 = broj završenih projekata u kojima je stručnjak bio zadužen za planiranje i/ili koordinaciju terenskog rada u sklopu kojih su se provodila hidrografska istraživanja

K2 = radno iskustvo u završenim projektima u kojima je izvršeno kartiranje vodenih staništa uz korištenje akustičnih metoda, pri čemu će se u obzir uzimati sudjelovanje stručnjaka u stručnom dijelu izvršenja posla koje je vezano uz kartiranje i obradu podataka

K3 = iskustvo rada na projektu u kojem je izrađeno automatizirano rješenje za obradu prostornih podataka dobivenih hidrografskim metodama izmjere

* **CJENOVNI KRITERIJ**

Naručitelj kao jedan od kriterija određuje cijenu ponude.

Maksimalni broj bodova koji ponuditelj može dobiti prema ovom kriteriju je **50 bodova**. Onaj ponuditelj koji dostavi ponudu sa najnižom cijenom dobit će maksimalni broj bodova po cjenovnom kriteriju.

Ovisno o najnižoj cijeni ponude, ostale ponude će dobiti broj bodova, sukladno sljedećoj formuli:

**P=PI/Pt\*50**

P = broj bodova koji je ponuda dobila za ponuđenu cijenu (zaokruženo na cijeli broj)

PI = najniža ponuđena cijena u postupku javnog nadmetanja

Pt = cijena ponude koja je predmet ocjene

50 = maksimalni broj bodova

* **NECJENOVNI KRITERIJ**

Naručitelj smatra kako iskustvo u završenim projektima u kojima je stručnjak bio zadužen za planiranje i/ili koordinaciju terenskog rada u sklopu kojih su se provodila hidrografska istraživanja pridonosi boljoj kvaliteti usluge koja je predmet nabave te je kao kriterij odabira definirao broj projekata. Maksimalni broj bodova koji se može postići po ovom kriteriju iznosi **20 bodova**.

|  |  |
| --- | --- |
| Broj završenih projekata u kojima je stručnjak bio zadužen za planiranje i/ili koordinaciju terenskog rada u sklopu kojih su se provodila hidrografska istraživanja (K1) | Broj bodova  |
| 1 | 2 |
| 2 | 4 |
| 3 | 6 |
| 4 | 8 |
| 5 | 10 |
| 6 | 12 |
| 7 | 14 |
| 8 | 16 |
| 9 | 18 |
| 10 | 20 |

Naručitelj smatra kako iskustvo u završenim projektima u kojima je izvršeno kartiranje vodenih staništa uz korištenje akustičnih metoda, pri čemu će se u obzir uzimati sudjelovanje stručnjaka u stručnom dijelu izvršenja posla koje je vezano uz kartiranje i obradu podataka pridonosi boljoj kvaliteti usluge koja je predmet nabave te je kao kriterij odabira definirao broj projekata. Maksimalni broj bodova koji se može postići po ovom kriteriju iznosi **20 bodova.**

|  |  |
| --- | --- |
| Radno iskustvo u završenim projektima u kojima je izvršeno kartiranje vodenih staništa uz korištenje akustičnih metoda, pri čemu će se u obzir uzimati sudjelovanje stručnjaka u stručnom dijelu izvršenja posla koje je vezano uz kartiranje i obradu podataka (K2) | Broj bodova  |
| 1 | 2 |
| 2 | 4 |
| 3 | 6 |
| 4 | 8 |
| 5 | 10 |
| 6 | 12 |
| 7 | 14 |
| 8 | 16 |
| 9 | 18 |
| 10 | 20 |

Naručitelj smatra kako Iskustvo rada na projektu u kojem je izrađeno automatizirano rješenje za obradu prostornih podataka dobivenih hidrografskim metodama izmjere (K3) pridonosi boljoj kvaliteti usluge koja je predmet nabave te je kao kriterij odabira definirao bodovanje ukoliko postoji traženo iskustvo. Broj bodova koji se može postići po ovom kriteriju iznosi **10 bodova.**

|  |  |
| --- | --- |
| Iskustvo rada na projektu u kojem je izrađeno automatizirano rješenje za obradu prostornih podataka dobivenih hidrografskim metodama izmjere (K3) | Broj bodova  |
| NE | 0 |
| DA | 10 |

**Traženo iskustvo dokazuje se popisom koji sadrži tražene navode za K1, K2 i K3.**

**U slučaju nedostavljanja popisa kojim se dokazuje specifično iskustvo (necjenovni kriterij), ponuditelj neće biti isključen, već će za necjenovne kriterije bodovanja dobiti 0 bodova.**

Najveći mogući broj bodova iznosi 100. Odabrat će se ponuditelj s najvećim brojem bodova za svaki navedeni kriterij. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu ponudu, koja je pristigla ranije, sukladno Zapisniku o zaprimanju ponuda. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

## Jezik i pismo na kojem se sastavlja ponuda

Ponuda se izrađuje na hrvatskom i/ili engleskom jeziku i latiničnom pismu. Ukoliko ponuditelj izvorne dokaze u ponudi dostavi na nekom drugom stranom jeziku koji ovim pozivom nije naveden, potrebno je priložiti prijevod tih dokumenata na hrvatski ili engleski jezik.

## Rok valjanosti ponude

Rok valjanosti ponude je najmanje 30 dana od dana određenog kao krajnji rok za dostavu ponude. Na zahtjev Naručitelja, Ponuditelj će produžiti rok valjanosti svoje ponude.

## Datum, vrijeme i mjesto dostave ponuda

Ponuda se dostavlja elektronskim putem, odnosno slanjem e-maila sa svom potrebnom dokumentacijom u prilogu na adresu elektroničke pošte: vedran.car@cadcom.hr. U naslovu elektroničke pošte treba navesti da se radi o ponudi za traženi predmet nabave te naznačiti naziv ponuditelja.

Ponude moraju biti dostavljene, najkasnije do **23.11.2023. godine do 09:00 sati.**  Ponude koje nisu pristigle u propisanom roku neće se razmatrati.

## Pregled i ocjena zaprimljenih ponuda

Pregled i ocjena ponuda obavit će se **23.11.2023. godine u 9:30 sati** na adresi Naručitelja.

O pregledu i ocjeni ponuda sastavit će se Zapisnik o pregledu i ocjeni ponuda.

Postupak pregleda i ocjene ponuda obavit će Odbor za nabavu imenovan od strane Naručitelja. Prilikom pregleda i ocjene ponuda Odbor za nabavu provodi sljedeće aktivnosti:

* provjeru sukladnosti ponude s formalnim zahtjevima,
* procjenu ispunjenja uvjeta sposobnosti,
* ocjenu ponuda na temelju kriterija za odabir.

## Pojašnjenje i upotpunjavanje

Ako podaci ili dokumentacija koju trebao podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene ponuda zahtijevati od tih Ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od 5 dana. Takvi zahtjevi i postupanje Naručitelja moraju biti u skladu s načelima jednakog tretmana i transparentnosti.

Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude.

Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude.

Postupanje NOJN-a vezano uz pojašnjenje i upotpunjavanje ponuda, odnosno zahtjevi i postupanje NOJN-a, moraju biti u skladu s načelima jednakog tretmana i transparentnosti.

## Odluka o odbijanju

Naručitelj će na osnovi rezultata pregleda i ocjene ponuda odbiti:

* ponudu koja je stigla nakon roka za dostavu,
* ponudu koja je na drugom jeziku nego je navedeno u dokumentaciji za nadmetanje,
* ponudu koja nije izrađena sukladno točki 4.2.,
* ponudu koja sadrži pogreške, nedostatke ili nejasnoće, ako te pogreške, nedostaci ili nejasnoće nisu uklonjive,
* ponudu koja je suprotna odredbama ovog Poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,
* ponudu koja ne ispunjava obvezne tehničke specifikacije određene u Pozivu na dostavu ponuda,
* ponude Ponuditelja koji je dostavio dvije ili više ponuda u kojima je ponuditelj i/ili član zajednice
* ponuditelja,
* ponudu s neuobičajeno niskom cijenom ako Ponuditelj unutar postavljenog roka nije dao zatraženo objašnjenje neuobičajeno niske cijene ili njegovo objašnjenje nije prihvatljivo.
* ponudu koja sadrži štetne odredbe.

## Donošenje odluke o odabiru

Odluku o odabiru donosi Odbor za nabavu imenovan od strane Naručitelja, u roku od najviše 8 dana od dana isteka roka za dostavu ponuda. O eventualnom produženju roka za donošenje Odluke o odabiru Naručitelj će obavijestiti sve ponuditelje putem elektroničke pošte.

Odluka o odabiru bit će javno objavljena na internetskoj stranici strukturnih fondova.

## Poništenje postupka nabave

Naručitelj zadržava pravo poništenja postupka nabave o čemu će informirati gospodarske subjekte - Ponuditelje objavom Odluke o poništenju postupka nabave na internetskim stranicama gdje je objavljena dokumentacija za nadmetanje.

Naručitelj će poništiti postupak nabave ako:

* nije pristigla niti jedna ponuda;
* nije zaprimio niti jednu valjanu ponudu.

Naručitelj može poništiti postupak nabave ako:

* je cijena najpovoljnije ponude veća od projektom osiguranih sredstava za nabavu.
* uvidi da je Poziv na dostavu ponuda manjkav (nepotpun ili sadrži pogrešne podatke).

## Završetak postupka nabave

Postupak nabave završava danom obostranog potpisa Ugovora o nabavi ili danom objavljivanja Odluke o poništenju prethodne odluke o odabiru (ukoliko je predstavka Ponuditelja osnovana), ili danom objavljivanja Odluke o poništenju postupka nabave.

## Rok za potpisivanje ugovora o nabavi

Rok za potpisivanje ugovora o nabavi traje maksimalno 10 dana te počinje teći danom izvršnosti Odluke o odabiru. Odluka je izvršna s danom objave na stranici: http://www.struktrunifondovi.hr.

## Izmjene i dopune ugovora o nabavi

Ugovorne strane izvršavaju ugovor o nabavi u skladu s uvjetima određenima u dokumentaciji za nadmetanje i odabranom ponudom. Naručitelj je obvezan kontrolirati je li izvršenje ugovora o nabavi u skladu s uvjetima određenima u dokumentaciji za nadmetanje i odabranom ponudom. Ako dođe do promjena okolnosti u izvršavanju ugovornih obveza od strane Naručitelja ili Ponuditelja potrebno je minimalno 10 dana prije kraja roka za izvršenje obavijestiti ugovornu stranu o nastalim promjenama te dodatkom ugovora odrediti izmjene.

## PRILOZI

* I. Ponudbeni list
* II. Troškovnik
* III. Izjava o stručnoj sposobnosti

## PRILOG I.

**PONUDBENI LIST**

Evidencijski broj nabave: **KK.01.2.1.02.0073/2023**

Naziv nabave: **Usluge analize rezultata testiranja inovativnog multisenzorskog uređaja, kontrola sigurnosti na radu razvojno-istraživačkog tima, upravljanje procesima istraživanja, te osiguranja kvalitete izlaznih rezultata istraživanja**

1. **Naziv (tvrtka) i sjedište prijavitelja**

|  |  |
| --- | --- |
| **Zajednica ponuditelja (zaokružiti)** | DA NE |
| **Ponuditelj:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |

1. **Cijena ponude**

|  |  |
| --- | --- |
| **Cijena ponude u** *€* **bez PDV-a:** |  |
| **Iznos PDV-a :** |  |
| **Cijena ponude u** *€* **s PDV-om:** |  |

1. **Rok valjanosti ponude**

|  |  |
| --- | --- |
| **Rok valjanosti ponude:** |  |

*Svojim potpisom potvrđujemo da smo proučili i razumjeli Poziv na dostavu ponuda i sve uvjete poziva te da dajemo ponudu, čiji je predmet i opis nabave opisan u* ***točki 2.4.*** *Poziva na dostavu ponuda, sve u skladu s odredbama Poziva na dostavu ponuda.*

U \_\_\_\_\_\_\_\_\_\_\_\_\_\_, \_\_/11/2023. ZA PONUDITELJA:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene za

zastupanje gospodarskog subjekta)

*\* U slučaju zajednice ponuditelja – ispunjava se za sve članove zajednice ponuditelja posebno, ukoliko nema zajednice ponuditelja, nije potrebno dostaviti.*

1. **Naziv (tvrtka) i sjedište ponuditelja**

|  |  |
| --- | --- |
| **Zajednica ponuditelja**  | DA  |
| **Član zajednice ponuditelja 1 (Ponuditelj):** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

|  |  |
| --- | --- |
| **Član zajednice ponuditelja 2:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

|  |  |
| --- | --- |
| **Član zajednice ponuditelja 3:** |  |
| **Adresa:** |  |
| **OIB:** |  |
| **IBAN:** |  |
| **Ponuditelj u sustavu PDV-a (zaokružiti):** | DA NE |
| **Adresa za dostavu pošte:** |  |
| **Kontakt osoba ponuditelja, telefon, faks, e-pošta:** |  |
| **Dio ugovora koji će izvršavati član zajednice ponuditelja (navesti predmet, količinu, vrijednost i postotni dio) :** |  |

1. **Cijena ponude**

|  |  |
| --- | --- |
| **Cijena ponude u** *€* **bez PDV-a:** |  |
| **Iznos PDV-a :** |  |
| **Cijena ponude u** *€* **s PDV-om:** |  |

1. **Rok valjanosti ponude**

|  |  |
| --- | --- |
| **Rok valjanosti ponude:** |  |

*Svojim potpisom potvrđujemo da smo proučili i razumjeli Poziv na dostavu ponuda i sve uvjete poziva te da dajemo ponudu, čiji je predmet i opis nabave opisan u* ***točki 2.4.*** *Poziva na dostavu ponuda, sve u skladu s odredbama Poziva na dostavu ponuda.*

U \_\_\_\_\_\_\_\_\_\_\_\_\_\_, \_\_/11/2023. M.P. ZA ČLANA ZAJEDNICE PONUDITELJA 1:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene

za zastupanje gospodarskog subjekta)

U \_\_\_\_\_\_\_\_\_\_\_\_\_\_, \_\_/11/2023. M.P. ZA ČLANA ZAJEDNICE PONUDITELJA 2:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene

za zastupanje gospodarskog subjekta)

U \_\_\_\_\_\_\_\_\_\_\_\_\_\_, \_\_/11/2023. M.P. ZA ČLANA ZAJEDNICE PONUDITELJA 3:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene

za zastupanje gospodarskog subjekta)

**Ponudbeni list; DODATAK 1 - PODACI O PODIZVODITELJIMA** (priložiti/popuniti samo u slučaju da se dio ugovora ustupa podizvoditeljima)

1. **Naziv (tvrtka) i sjedište podizvoditelja**

|  |  |
| --- | --- |
| 1. **Podizvoditelj:**
 |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

|  |  |
| --- | --- |
| **2) Podizvoditelj:** |  |
| **Adresa:** |  |
| **OIB:** |  |
| **IBAN:** |  |
| **Podizvoditelj u sustavu PDV-a (zaokružiti):** | DA NE |
| **Kontakt osoba podizvoditelja, telefon, faks, e-pošta** |  |
| **Dio ugovora koji će izvršavati podizvoditelj (navesti predmet, količinu, vrijednost i postotni dio):** |  |

U \_\_\_\_\_\_\_\_\_\_\_\_\_\_, \_\_/11/2023. ZA PONUDITELJA:

 M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (ime, prezime i potpis osobe ovlaštene

za zastupanje gospodarskog subjekta)

## PRILOG II.

**TROŠKOVNIK**

Evidencijski broj nabave: **KK.01.2.1.02.0073/2023**

Naziv nabave: **Usluge analize rezultata testiranja inovativnog multisenzorskog uređaja, kontrola sigurnosti na radu razvojno-istraživačkog tima, upravljanje procesima istraživanja te osiguranja kvalitete izlaznih rezultata istraživanja**

|  |  |  |  |
| --- | --- | --- | --- |
| **R.br.** | **Stavka** | **Jed. Mjere** | **Količina** |
| 1 | Usluge analize rezultata testiranja inovativnog multisenzorskog uređaja, kontrola sigurnosti na radu razvojno-istraživačkog tima, upravljanje procesima istraživanja te osiguranja kvalitete izlaznih rezultata istraživanja | Komplet | 1 |
|   | **Cijena ponude u** *€* **bez poreza na dodanu vrijednost:** |  |
|   | **Iznos poreza na dodanu vrijednost u** *€:* |  |
|   | **Cijena ponude u** *€* **s porezom na dodanu vrijednost:** |  |

\*Opis traženih usluga koje je očekuju od ponuditelja su navedene u točki 2.4. ovog poziva, a sve tražene usluge čine cjelinu.

U \_\_\_\_\_\_\_\_\_\_\_\_\_, \_\_/11/2023. M.P. ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje
 gospodarskog subjekta)

## PRILOG III.

**IZJAVA O STRUČNOJ SPOSOBNOSTI**

Evidencijski broj nabave: **KK.01.2.1.02.0073/2023**

Naziv nabave: **Usluge analize rezultata testiranja inovativnog multisenzorskog uređaja, kontrola sigurnosti na radu razvojno-istraživačkog tima, upravljanje procesima istraživanja te osiguranja kvalitete izlaznih rezultata istraživanja**

Radi dokazivanja stručnih kvalifikacija traženih u točki 3.2. Poziva na dostavu ponuda dajem:

**I Z J A V U**

kojom ja \_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa stanovanja) OIB:\_\_\_\_\_\_\_\_\_\_\_\_\_\_\_\_\_\_\_\_\_\_\_, broj osobne iskaznice \_\_\_\_\_\_\_\_\_\_\_\_\_\_\_ izdane od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kao po zakonu ovlaštena osoba za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv i sjedište gospodarskog subjekta, OIB) pod materijalnom i kaznenom odgovornošću izjavljujem da će na u izvršenju ugovora o nabavi sudjelovati sljedeći stručnjak:

**Ime i prezime stručnjaka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ te da posjeduje**

* stupanj obrazovanja koji odgovara visokoj stručnoj spremi, odnosno završen preddiplomski i diplomski sveučilišni studij ili integrirani preddiplomski i diplomski sveučilišni studij kojim se stječe akademski naziv magistar ili uspješno završen odgovarajući specijalistički diplomski stručni studij kojim se stječe stručni naziv stručni specijalist ako je tijekom cijelog svog studija osoba stekla najmanje 300 ECTS bodova odnosno razinu obrazovanja 7.1 prema Hrvatskom klasifikacijskom okviru (HKO) ili Europskom klasifikacijskom okviru (EQF) razinu 7., odnosno osoba koja je stekla odgovarajući stupanj obrazovanja sukladno propisima države u kojoj je stručnjak stekao obrazovanje
* minimalno 7 godina iskustva rada na GIS projektima te projektima vezanim uz obradu i klasifikaciju podataka hidrografske izmjere, a da je klasifikacija rađena sukladno EUNIS klasifikaciji staništa.

U\_\_\_\_\_\_\_\_\_\_\_\_, \_\_/\_\_/2023.

 MP ZA PONUDITELJA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene za zastupanje

 gospodarskog subjekta)

1. Kako to definiraju pravila općeg poreznog prava, a koji predstavljaju ponuditelja i članove zajednice gospodarskih subjekata. [↑](#footnote-ref-1)
2. Obuhvaća povezane osobe kako to definiraju pravila općeg poreznog prava, te srodnike po krvi u pravoj liniji ili u pobočnoj liniji do četvrtog stupnja, srodnike po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika NOJN-a kada se radi o čelniku te članu upravnog, upravljačkog ili nadzornog tijela NOJN-a. [↑](#footnote-ref-2)
3. Obuhvaća čelnika te člana upravnog, upravljačkog i nadzornog tijela NOJN-a, člana stručnog povjerenstva za nabavu (ako je ono osnovao i djeluje), drugu osobu koja je uključena u provedbu ili koja može utjecati na odlučivanje naručitelja u postupku nabave, te osobe kod pružatelja usluga nabave koji djeluju u ime NOJN-a. [↑](#footnote-ref-3)